

**Zápisnica**

**zo zasadnutia predsedníctva SAŠŠ (P-SAŠŠ)**

*Miesto a dátum:* Liptovský Mikuláš, 15. december 2020

*Prítomní:*  M. Majzlík, J. Argajová, M. Császár, Ľ. Dratvová, M .Kundľa, M.

Mazán, E. Murková, M. Olešáková, A. Ristová

*Kontrolór SAŠŠ:* E. Pavlíková

*Ospravedlnení:* M. Čamborová, J. Pavlík

*Neospravedlnený:* A. Javorka

**Program:**

1. **Otvorenie**
2. **Kontrola plnenia uznesení**
3. **Inovácia Školských športových súťaží**
4. **Rôzne**

* **Ostatné aktuálne informácie od posledného zasadnutia**

1. **Záver**

**K bodu 1**

Prítomných privítal a rokovanie predsedníctva viedol predseda **M. Majzlík**, v úvode poďakoval za dlhoročnú prácu J. Argajovej, J. Pavlíkovi, E. Pavlíkovej, ktorí boli ocenení medailou Svätého Gorazda od ministra školstva, vedy, výskumu a športu Slovenskej republiky.

Za zapisovateľa z rokovania bola navrhnutá M. Olešáková, za overovateľa E. Murková.

**P-SAŠŠ jednohlasne schválilo zapisovateľa a overovateľa zápisnice.**

**Hlasovanie:**

**Za: 8 Proti: 0 Zdržal sa: 0**

Predseda odchádza na dlhší čas mimo Slovenska, ide o mimoriadnu situáciu a podľa Stanov SAŠŠ zastupovať štatutára by mal člen P-SAŠŠ, alebo generálny sekretár. Požiadal o zaradenie bodu do programu dnešného rokovania. **E. Pavlíková** žiada doplniť do bodu rôzne, aby zápisy z P-SAŠŠ robili členovia P-SAŠŠ.

**Upravený program na schválenie:**

1. **Otvorenie**
2. **Kontrola plnenia uznesení**
3. **Inovácia Školských športových súťaží**
4. **Zastupovanie počas neprítomnosti, mimoriadnej situácie predsedu SAŠŠ**
5. **Rôzne**

* **Zápisy z P-SAŠŠ**
* **Ostatné aktuálne informácie od posledného zasadnutia**

1. **Záver**

**Hlasovanie za upravený program:**

**Za: 8 Proti: 0 Zdržal sa: 0**

**Upravený program bol jednohlasne schválený.**

*Uznesenie:*

*1/1 Predsedníctvo schvaľuje za zapisovateľa M. Olešákovú a overovateľa E. Murkovú.*

*1/2 Predsedníctvo SAŠŠ schvaľuje program rokovania P- SAŠŠ.*

**K bodu 2**

**A. Ristová** informovala o plnení uznesení z predchádzajúceho zasadnutia P-SAŠŠ. Krátky čas medzi zasadnutiami P-SAŠŠ, sú tam úlohy, ktoré sa budú plniť dlhšie.

Uznesenie 5/2 príprava Snemu SAŠŠ zo zasadnutia P-SAŠŠ konaného dňa 5. 9. 2020 v Trenčíne zostáva v platnosti. Uznesenie 3/2 aktualizácia Hospodárskej smernice, na základe zaslaných podkladov sa smernica už pripravuje a na schválenie bude k najbližšiemu zasadnutiu P-SAŠŠ. Uznesenie 3/3 pripraviť smernicu na interný informačný systém, bude vypracovaná k najbližšiemu P-SAŠŠ. Uznesenie 3/4 pripraviť koncepciu školského športu na najbližšie obdobie. Uznesenie 4/5 pripraviť návrh zmien stanov na rokovanie snemu SAŠŠ, komisia bola zvolená, v zložení J. Argajová, M. Császár, J. Pavlík, predseda SAŠŠ. Stanovy treba doplniť do konca februára 2021.

*Uznesenie:*

*2/1 Predsedníctvo SAŠŠ berie na vedomie informácie o plnení uznesení a ukladá aj naďalej kontrolovať aj uznesenia z predchádzajúcich zasadnutí , ktoré trvajú.*

**K bodu 3**

Na dnešné rokovanie pozval **M. Majzlík** štátneho tajomníka MŠVVaŠ SR, zaneprázdnenosť v tomto období mu nedovoľuje sa rokovania P- SAŠŠ zúčastniť, z MŠVVaŠ SR si vyžiadali závery zo zasadnutia. M. Majzlík poďakoval všetkým zainteresovaným , najmä A. Ristovej, ktorí sa podieľali na zostavení a vyhodnotení dotazníka. **A. Ristová** informovala o náročností vyhodnotenia dotazníka, po pripomienkach p. Čillíka sa upravia závery a odporúčania, prípadne pripomienky zaslať do štvrtku. Malo by sa pouvažovať, aké súťaže spustíme tento školský rok a pripraviť do marca 2021 Kalendár školských športových súťaží na školský rok 2021/2022. **J. Argajová** navrhuje odkomunikovať so štátnym tajomník, či nám dovolia robiť súťaže tento školský rok /máj, jún/, súťaže ktoré sú vonku – cezpoľný beh, atletika, orientačný beh, futbal. **E. Murková** navrhuje dohodnúť sa na 4 - 5 letných športoch, doplniť atletiku pre nižšie ročníky, do okresných a krajských kôl zapájať všetkých, právo športovať má každý žiak, predkladať štátnemu tajomníkovi návrhy. **E. Pavlíková** uvoľňovanie učiteľov je problém pri organizovaní súťaží 1.- 4. ročník, treba poverenie.

**Návrh na organizovanie súťaží do konca školského roka 2020/2021 /máj – jún 2021/:** cezpoľný beh aj s rozšírenou kategóriou pre ZŠ 5.- 6.r., atletika (prípadné rozšírenie o mladšiu kategóriu), orientačný beh, malý futbal /futbal cup/ 4+1 chlapci, dievčatá. To isté aj pre stredné školy okresné a krajské kola.

**V novom školskom roku 2020/2021 /sept. – dec./ -** cezpoľný beh aj s rozšírenou kategóriou pre ZŠ 5.- 6.r., vybíjaná najmladších žiakov ZŠ a okresné kolá vo Futbal cupe a futsale ZŠ.

*Uznesenie:*

*3/1 P-SAŠŠ ukladá členom P-SAŠŠ zaslať A. Ristovej návrhy a pripomienky k záverom dotazníka.*

*Termín: 17.12.2020 do 10.00 hod. Z: v texte*

*3/2 P-SAŠŠ schvaľuje športy v školskom roku 2020/2021 a športy do konca roka 2021.*

*3/3 P-SAŠŠ ukladá členom P-SAŠŠ a generálnemu sekretárovi SAŠŠ pripraviť návrh nového Kalendára školských športových súťaží na školský rok 2021/2022.*

*Termín: 10.2. 2021 Z: v texte*

**K bodu 4**

**M. Majzlík**, navrhuje, aby počas jeho neprítomnosti (od 18.12. 2020 – do 5.2. 2021, prípadne dlhšie, ak by neprítomnosť trvala dlhšie), zastupoval organizáciu v tejto mimoriadnej situácie **generálny sekretár A. Ristová.**

**Hlasovanie:**

**Za: 8 Proti: 0 Zdržal sa: 0**

**Návrh na zastupovanie bol jednohlasne schválený.**

*Uznesenie:*

*4/1 P-SAŠŠ schvaľuje návrh predsedu SAŠŠ a poveruje Mgr. Andreu Ristovú (generálneho sekretára SAŠŠ) zastupovaním predsedu SAŠŠ ako štatutárneho orgánu počas jeho neprítomnosti - do jeho návratu.*

**K bodu 5**

* **E. Pavlíková** žiada, aby zapisovateľov a overovateľov zápisov z P-SAŠŠ robili členovia P-SAŠŠ. Informovala o konanej revíznej kontrole a navrhla, aby sa Snem SAŠŠ zaoberal otázkou funkcie predsedu a jeho finančného ohodnocovania. Funkcia predsedu by už nemala byť funkciou dobrovoľnou, bez finančného ohodnotenia.

**Hlasovanie:**

**Za: 7 Proti: 0 Zdržal sa: 1**

**Návrh písanie zápisov z P-SAŠŠ bol schválený.**

* **Ristová** informovala o prípravách Zimnej kalokagatie, propozície na 50 % pripravené, po minulé roky sa spolupracovalo so Slovenskou lyžiarskou asociáciou, ktorá sa rozpadla, vznikol nový zväz - Slovenský zväz lyžovania. Problém nastal pri zjazdovom lyžovaní a bežeckom lyžovaní. A. Ristová navrhla osloviť k spolupráci jednotlivé kluby, aby sme zachovali určitú neutralitu, ale osloviť aj jednotlivcov, s ktorými dlhé roky spolupracujeme. P-SAŠŠ súhlasí s daným postupom a na základe rokovaní dokončiť propozície na podujatie Zimná Kalokagtia.

P-SAŠŠ navrhuje, aby záštitu nad týmto jedinečným podujatím prevzal štátny tajomník pre šport v SR (I.Husár). Je potrebné zaslať oslovenie.

**M. Kundľa** navhol zaradiť ešte do programu Zimnej Kalokagatie snežný volejbal ZŠ.

* **A. Ristová** informovala o medzinárodných podujatiach:

MŠM ISF v orientačnom behu boli rozdelené a kategória U18 sa uskutoční samostatne a kategória U15 zasa na novom podujatí Svetové Hry , ktoré budú v Srbsku.

MŠM ISF vo futbale boli zrušené.

Novinka - MŠM ISF Svetové Hry U15 v Srbsku (26. 6. - 4. 7. 2021), Slovensko chce vyslať zástupcov v športoch: atletika, bedminton, 3x3 basketbal, plávanie , orientačný beh U15.

Vzhľadom k tomu, že sa zrušil futbal, do Srbska by sme mohli poslať rozšírenú výpravu /2autobusy/.

**Hlasovanie:**

**Za: 8 Proti: 0 Zdržal sa: 0**

**P-SAŠŠ jednohlasne schvaľuje poslať do Srbska rozšírenú výpravu.**

*Uznesenie:*

*5/1 P-SAŠŠ schvaľuje zapisovateľov a overovateľov zápisov z P-SAŠŠ.*

*5/2 P-SAŠŠ berie na vedomie informácie od posledného zasadnutia.*

*5/3 P-SAŠŠ schvaľuje poslať na MŠM ISF Svetové Hry U15 do Srbska rozšírenú výpravu.*

**K bodu 6**

Predseda SAŠŠ M. Majzlík poďakoval za aktívnu účasť členom P-SAŠŠ a ukončil rokovanie.

Zapísala: Mgr. Miriam Olešáková, v.r. .....................................................

Overila: Mgr. Eva Murková, v.r. Overujem Zápisnicu

.......................................................

PaedDr. Marian Majzlík, PhD., v.r.

predseda SAŠŠ